Sueski zaliv
Sueski zaliv (arapski: خليج السويس) predstavlja sjeverni krak Crvenog mora. Po svom formiranju relativno je mlad a nastao je kao rezultat velikog Sueskog rasjeda prije otprilike 28 miliona godina. Prostire se u dužinu od oko 300 km, u pravcu sjeverozapada, do egipatskog grada Sueza, zatvarajući Sueski kanal. Duž sredine zaliva prostire se zamišljena linija koja razdvaja kontinente Aziju i Afriku. Ulaz u zaliv leži na vrhu polja Gemsa, ležištu nafte i plina.